पुलिस अब थाने में कैशलेस चालान काटेगी
भास्कर संवाददाता |अंबिकापुर
नोटबंदी के बाद कैशलेस ट्रांजेक्शन के लिए पुलिस विभाग में भी चल रही कवायद के बीच सरगुजा जिले के थानों में स्वाइप मशीनें लगने लगी हैं। गुरुवार को जिले मे कोतवाली से इसकी शुरूआत हुई। वेंडर के कर्मचारियों ने स्वाइप मशीन लगाकर इसके आपरेट करने की जानकारी पुलिस अधिकारियों को दी। मशीन लगने के बाद कोतवाली के चालान की राशि स्वाइप मशीन से लेने की तैयारी है। हालांकि एक मशीन होने से यह कितना कारगर होगा, यह आने वाला समय ही बताएगा।
पुलिस विभाग द्वारा सरगुजा जिले के सभी थानों में कैशलेस ट्रांजेक्शन के लिए एचडीएफसी बैंक में एकाउंट खुलवाया गया है। स्वाइप मशीन भी इसी बैंक के सभी थानों में लगने हैं। कंपनी के वेंडर ने गुरुवार को कोतवाली में स्वाइप मशीन लगाकर इसको आपरेट करने की जानकारी दी। इससे पुलिस द्वारा किसी मामले में कार्रवाई कर चालान करने पर लोग चालान की राशि एटीएम कार्ड से भी स्वाइप कर सीधे जमा कर सकेंगे। इससे चालान की राशि संबंधित थाने के एकाउंट में जमा होगी।
जिले के पांच थानों की आ गई हैं मशीनें
जिले में पुलिस थाने व चौकियांें की संख्या 16 है। इनमें से एचडीएफसी से कोतवाली सहित लुंड्रा, बतौली, उदयपुर व धौरपुर की स्वाइप मशीनें आ गई है। इससे दो-तीन दिनों में इन चारों थानों में भी मशीन लग जाएंगी। वेंडर के अनुसार अन्य थानों में भी इसी महीने के आस-पास स्वाइप मशीनें आ जाने की संभावना है।
नोटबंदी के दौरान थानों का खोला गया था एकाउंट
दूसरे विभागों की तरह पुलिस थानों का अपना एकाउंट नहीं था। पुलिस चालान की वसूली कैश में ही करती है। नोटबंदी के दौरान कैशलेस ट्रांजेक्शन के लिए चलाए गए अभियान में सभी थानों काे भी इससे जोड़ा गया और इनका एकाउंट भी बैंकों में खुला। इससे अब सभी थानों का एक एकाउंट खुल गया है जिसमें शासकीय राशि जमा होगी। पुलिस द्वारा काटी गई चालान की राशि की संबंधित थाने के अकाउंट में जमा होगी।
कैशलेस
hin_Deva bho_Deva hin_Deva hin_Deva hin_Deva hin_Deva hin_Deva hin_Deva kas_Deva